
70.  AARGANG 


ÆGYPTENS  STORE  PYRAMIDE. 


Paa  Grænsen  af  Ægyptens  Ørken,  hvor  de  blaa  og 
grønne,  fugtige  og  frodige  Farver  pludselig  gaar  over  i  tørre 
og  gule,  ligger  Gizehgruppens  store  Pyramide  som  en  mægtig 
Vogter  paa  Tærskelen  til  Ørkenen.  Dens  mægtige  Dimensio- 
ner og  forunderlige  Konstruktion  har  gjort  den  til  et  af  Ver- 
dens Underværker,  der  har  givet  Anledning  til  mangehaande 
Overvejelser  og  Spekulationer  i  de  Lærdes  Rækker. 

Som  Pyramiden  hæver  sig  op  mod  den  gaadefulde  Stjerne- 
himmel, selv  gaadefuld  i  sin  mærkværdige  Bygningsart  og 
Vælde,  paakalder  den  hele  den  civiliserede  Verdens  Inter- 
esse, og  de  Spørgsmaal  opstaar  uvilkaarligt  i  enhvers  Sind: 
hvor  gammel  er  den?  hvem  byggede  den?  hvortil  blev  den 
bygget? 

Mange  og  forskellige  er  de  Hypoteser,  man  har  opstillet 
vedrørende  den  store  Pyramides  Oprindelse  og  Bestemmelse; 
vist  er  det,  at  Videnskaben  efterhaanden  har  maattet  forlade 
den  ene  Gætning  efter  den  anden  til  Fordel  for  den  ene,  at 

Pyramiden  er  af  en  umaadelig,  for  nærværende  ikke  nær- 
mere bestemmelig  Ælde;  at  dens  Idé  er  undfanget  i  en  gud- 
dommeligt inspireret  Hjerne,  af  en  ophojet  Intelligens,  der  i 
dette  Værk  har  nedlagt  en  Del  af  sit  omfattende  Kendskab  til 
Mathematik,  arkitektonisk  Kunst,  Astronomi  og  —  maaske 
Astrologi;  at  det  hele  Værk  er  et  Monument  over  glimrende 
Kultur  og  hoj  Genialitet. 

Man  har  givet  Pyramiden  Navn  efter  den  ægyptiske  Farao 
Cheops  (Chufus),  thi  i  Henhold  til  en  tidligere,  nu  næsten  af 
alle  forladt  Gisning  skulde  den  være  bygget  af  denne  Fyrste, 
bestemt  til  at  rumme  hans  Lig  og  være  hans  Gravmæle. 

Imidlertid  modsiges  denne  Teori  kraftigt  af  de  høje  geo- 
metriske og  astronomiske  Principper,  der  taler  ud  af  Pyra- 
midens vældige  Sten.  Ethvert  dybttænkende  Menneske  maa 
indrømme,  at  det  Folk,  Cheops  herskede  over,  ikke  ejede  den 
Kultur  og  den  tekniske  Færdighed,  som  dette  Værk  repræ- 
senterer. 

Skont  Pyramiden  er  tavs,  er  den  dog  ingenlunde  umæ- 
lende. Dens  tekniske  Fuldkommenhed,  dens  sindrige  Indret- 
ning efter  symbolske  Maal,  hvilke  de  Lærde  har  ment  at 
kunne  tyde  som  vidtrækkende  profetiske  Udtalelser,  dens 
kæmpemæssige,  imponerende  Majestæt,  alt  dette  taler  sit  eget 
tavse  Sprog  om,  at  der  er  en  Gud,  der  inspirerer  Menneske- 
heden til  store  Bedrifter,  som  sent  eller  aldrig  vil  glemmes. 

En  Vandring  omkring  Pyramiden  er  en  ikke  ganske  ringe 
Spadseretur.  Selve  dens  Omkreds  er  næsten  en  Kilometer, 
men  da  den  paa  alle  Sider  er  omgivet  af  store  Bunker  af 
Sand  og  Stenbrokker,  bliver  Turen  ikke  saa  lidt  længere. 
Dens  fire  Sider  er  hver  232  Meter  lange  og  Flademaalet  alt- 
saa  53.824  m2.  Hvis  man  vil  have  et  mere  anskueligt  Maal  for 
dens  Størrelse,  kan  man  tænke  paa  den  Gadekarré,  der  be- 
grænses af  Kongens  Nytorv  her  i  Kobenhavn  med  et  Stykke 
af  Gothersgade,  Borgergade,  Dronningens  Tværgade  og  Bred- 
gade. Den  er  nøjagtig  paa  Størrelse  med  Zoologisk  Have;  en 
Smule  mindre  end  Tivoli.  Hojden  er  omtrent  148  Meter,  det 


ÆGYPTENS  STORE  PYRAMIDE. 

Naar  blev  den  bygget? 
Hvorfor  blev  den  bygget? 
Af  hvem  blev  den  bygget? 

NØGLE  TIL 

A,  A,  A,  A.    Pyramidens    kvadratiske 
Grundlag  og  Hjørnesokler. 

B,  B,  B.  Pyramiden  halveret,  set  fra  Øst. 

C,  C,  C.  Indgangen,  der  2170  f.  Kr.  pegede 
op  mod  Stjernen  Apha  Dracouis. 

D,  D.  Første  opadstigende  Gang. 

E,  E,  E.  Brønden. 

F,  Det    ufuldendte,    underjordiske   Kam- 
mer, 

G,  G,  G.  Stedlig  Klippeblok. 

H.  Vandret  Gang  til  Dronningens  Kam. 

mer. 
I.   Dronningens  Kammer. 
J.  Niche  i  Dronningens   Kammer. 
K,  K.  Luftkanaler  til  Dronningens  Kam- 


DIAGRAMMET. 

L.  Store  Galleri. 

M,  M,  M.  Afmærkninger  i  det  store 
Galleri. 

N:  Stort  Trin  i  Galleriets  sydlige  Ende. 

O.  Forværelset  til  Kongens  Kammer. 

P,  P- 

Q.  Kongens   Kammer. 

R.   Sarkofag. 

S,  S,  S,  S,  S.  Kamre  over  Kongens  Kam- 
mer. 

T,  T.  Luftkanaler. 

Z,  Z,  Z,  Z.  Sten ,  der  tidligere  dækkede 
Pyramiden,  men  blev  fjernet  af  Mu- 
hammedanske Præster. 

vil  sige  Raadhustaarnets  Højde,  naar  Spiret  sættes  en  Gang 
til  ovenpaa  sig  selv.  En  Linje  fra  Toppen  af  dette  tænkte 
Taarn  ned  til  Hjørnet  af  Vestergade  giver  Pyramidens  nøj- 
agtige Kant. 

Indgangen  til  Cheopspyramiden  som  til  alle  andre  Pyra- 
mider findes  paa  Nordsiden.  Man  naar  op  til  den  ad  en  Slags 
Rampe,  dannet  af  Sand  og  Affald,  der  fra  begge  Sider  fører 
op  imod  den  i  en  Højde  af  omtrent  femten  Meter.  Her  aabner 
der  sig  en  snæver  Gang,  akkurat  en  Meter  høj  og  en  lille 
Smule  smallere. 

Over  den  ligger  en  kolossal  Kalkstensblok,  over  den  igen 
et  Par  mindre  Sten  og  øverst  fire  mægtige  Blokke  stillet 
skraat  sammen  mod  hinanden  to  og  to,  aabenbart  for  at  af- 
lede Trykket  og  beskytte  Gangens  Loft.  Gangen  fører  nedad 
under  en  Vinkel  paa  26°  18'  og  er  meget  glat.  Hundrede  Me- 
ter nede  munder  den,  efter  at  være  bøjet  af  i  vandret  Ret- 
ning, ud  i  et  stort  underjordisk  Rum,  der  er  udhugget  i 
Klippegrunden.  Dets  Loft  og  Vægge  er  omhyggeligt  tilhug- 
gede, men  Gulvet  er  et  frygteligt  Kaos  med  store  Huller  og 
Ujævnheder.  Lige  overfor  det  Sted,  hvor  Gangen  munder  ud, 
men  i  et  lidt  lavere  Niveau,  fører  en  ganske  snæver  og  lav 
Gang  endnu  omtrent  sytten  Meter  ind  i  Klippen,  hvor  den 
ender  blindt. 

I  den  første  nedadgaaende  Gangs  Loft  træffer  man,  længe 
før  man  naar  det  underjordiske  Kammer,  en  sort  Granitblok, 
der  stikker  stærkt  af  mod  sine  Omgivelser  af  hvid  Kalksten. 
Den  lukker  som  en  Kile  for  Mundingen  af  en  opadstigende 
Gang  af  samme  Dimensioner  som  den  nedadgaaende.  Ad  en 
Udhuling,  der  er  brudt  udenom  Blokken,  kan  man  naa  op  i 
denne  Gang  og  følge  den  videre  op.  Den  munder  ud  paa  en 
lille  vandret  Platform,  der  danner  den  nederste  Ende  af  det 
berømte  store  Galleri.  Det  Indtryk,  man  modtager  her,  kan 
ikke  sammenlignes  med  noget  andet  i  Verden.  Der  findes 
intetsteds  en  Arkitektur,  der  ligner  denne.  Naar  man  dukker 
op  fra  den  bøjede  Stilling  i  den  smalle  Passage,  har  man 

over  sig  et  mægtigt  skraanende  Loft,  der  taber  sig  i  Mørket 
i  en  svimlende  Højde.  Lige  foran  sig  ser  man  Aabningen  af 
en  mørk  lav  Gang  og  paa  hver  Side  af  den  en  smal  og  stejl 
Barriere,  der  over  Døren  forener  sig  i  et  opadgaaende  Plan, 
der  gaar  parallelt  med  Loftet  og  forsvinder  i  Mørket  foroven. 
Rummet  er  ikke  mere  end  lidt  over  to  Meter  bredt  og  bliver 
smallere  opad,  idet  de  to  Sidevægge  nærmer  sig  hinanden 
med  syv  Fremspring,  det  ene  over  det  andet,  saa  at  Loftet 
faar  samme  Bredde  som  Midtergangen.  Tilhøjre  er  den  ene 
Barriere  brudt  igennem,  og  en  ganske  lav  Passage  fører  ind  i 
Væggen  helt  nede  ved  Gulvet;  den  fører  til  Mundingen  af  en 
snæver  firkantet  Skakt,  Brønden,  der  i  næsten  lodret  Retning 
forer  nedad  og  munder  ud  et  Sted  i  den  nedadgaaende  Gang 
nær  ved  det  underjordiske  Kammer.  Den  mørke  lave  Gang 
ligefor  fører  vandret  fremad  til  et  Rum,  der  sædvanlig  kaldes 
Dronningens  Kammer;  det  er  firkantet,  og  Loftet  er  dannet 
af  skraat  imod  hinanden  stillede  Stenbjælker.  I  Væggen  til 
venstre  findes  en  ejendommelig  Niche  i  fem  Etager,  dannet 
ved  Fremspring  paa  samme  Maade  som  Væggene  i  det  store 
Galleri.  Den  sidste  Syvendedel  af  Gangen,  der  fører  til  dette 
Kammer,  ligger  et  Trin  lavere  end  Resten,  saa  at  et  Menneske 
af  Gennemsnitshøjde  akkurat  kan  staa  oprejst  deri. 

For  at  komme  op  i  det  store  Galleri  maa  man  balancere 
langs  Væggene  op  ad  en  af  Sidebarriérerne  til  det  Sted,  hvor 
de  forbindes  af  det  glatte  Skraaplan.  Man  kan  ogsaa  blive 
paa  en  af  Barriererne  og  benytte  sig  af  de  28  rektangulære 
Fordybninger,  der  paa  hver  Side  er  udhugget  i  dem.  Ved 
Galleriets  øverste  Ende  standses  man  af  et  mægtigt  Trin,  en 
Meter  højt,  der  springer  omtrent  to  Meter  frem  fra  Ende- 
væggen og  danner  en  lille  vandret  Platform.  Derfra  udgaar 
endnu  en  lav  Gang,  der  et  Par  Skridt  længere  fremme  mun- 
der ud  i  et  lille  Rum,  det  saakaldte  Ante-chamber  (For- 
værelse). Det  er  delt  i  to  ulige  store  Dele  af  en  Granitblok, 
der  er  anbragt  paa  smaa  Fremspring  i  Væggen,  saaledes  at 
dens  underste  Flade  er  i  samme  Højde  som  Gangen,  der  fører 

derind,  og  Passagen  under  den  danner  en  Slags  Fortsættelse 
af  denne.  Væggene  i  Forværelset  er  udstyret  med  nogle  højst 
ejendommelige  Enkeltheder;  paa  begge  Sider  findes  ligesom 
et  Par  fremspringende  Paneler,  der  naar  op  til  omtrent  en 
Meter  fra  Kammerets  Loft.  Det  vestlige  er  omtrent  24  Centi- 
meter højere. 

I  dem  er  der  hugget  lodrette  Fuger,  tre  paa  hver  Side,  om- 
trent 50  Centimeter  brede  og  skilte  ved  smalle  Fremspring. 
Paa  Vestvæggen  ender  de  foroven  i  en  halvcirkelformet  Ud- 
skæring. Fugerne  er  ført  et  Par  Centimeter  ned  under  Gulvets 
Plan.  Endevæggen,  hvor  en  ny  lav  Gang  aabner  sig,  er  ved 
indgravede  Fordybninger  delt  i  fem  lodrette  fremspringende 
Bælter,  der  naar  fra  Loftet  til  Gangens  Kant. 

Lige  til  dette  Rum  er  Pyramiden  bygget  udelukkende  af 
Kalksten,  men  fra  den  ophængte  Granitblok  bliver  baade 
Vægge  og  Gulv  af  Granit.  Hele  Forværelsets  Loft  er  af  dette 
Materiale.  Herfra  fører  en  kort  Gang  ind  i  Pyramidens  Hoved- 
rum, det  saakaldte  Kongens  Kammer.  Det  er  et  stort  rektan- 
gulært Værelse,  ti  og  en  halv  Meter  langt  og  halvt  saa  bredt, 
bygget  udelukkende  af  sort  Granit.  Væggene  bestaar  af  hun- 
drede omhyggeligt  tilhuggede  og  polerede  Blokke,  og  Loftet 
af  ni  enorme  Granitbjælker,  omtrent  ti  Meter  lange  og  af  til- 
svarende Bredde  og  Tykkelse.  Kammeret  hviler  paa  det  halv- 
tredsindstyvende Stenskifte  i  Pyramiden  og  i  en  Højde  af 
omtrent  47  Meter  over  Grundfladen.  Naar  man  staar  i  dette 
Rum,  har  man  sit  Hoved  i  nøjagtig  en  Tredjedel  af  Pyrami- 
dens fulde  Højde. 

Sammenføjningerne  slutter  saa  tæt,  at  de  næsten  er  umu- 
lige at  opdage,  og  Fingeren  glider  hen  over  dem  uden  at  fole 
dem.  Langs  Vestvæggen  staar  en  Granitkiste,  hugget  i  et 
Stykke,  uden  Laag  og  uden  nogen  Inskription.  Den  er  saa 
stor  som  et  rummeligt  Badekar;  dens  Vægge  er  plane  og 
blanke  som  et  Spejl,  omtrent  ti  Centimeter  tykke,  og  giver, 
naar  de  anslaas,  en  smuk  lys  Klokketone.  Over  Salen  findes 
fem  lave  Rum,  som  naas  gennem  en  snæver  vandret  Passage 

fra  det  øverste  af  det  store  Galleri;  de  er  aabenbart  bestemte 
til  at  aflaste  Loftsbjælkerne  for  det  uhyre  Tryk  af  hele  den 
ovenover  liggende  Pyramides  Vægt. 

Det  øverste  af  dem  er  dækket  af  skraa  Kalkstensblokke, 
der  er  stillet  mod  hinanden  to  og  to,  ganske  som  over  Pyra- 
midens Indgang.  Hensigten  er  den  samme  her  som  der,  og 
det  har  vist  sig  ikke  at  være  en  helt  overflødig  Forsigtigheds- 
regel. Alle  de  ni  Bjælker,  der  danner  Loftet  i  Kongens  Kam- 
mer, og  mange  af  dem  i  de  ovenover  liggende  Rum  er  nem- 
lig knækket  over  nær  ved  den  sydlige  Væg,  rimeligvis  under 
et  Jordskælv,  der  indtraf  i  Aaret  908  e.  Kr.,  og  holdes  oppe 
alene  ved  det  uhyre  Pres.  Alligevel  har  de  ikke  rokket  sig  en 
Centimeter  fra  deres  Plads  takket  være  Rummenes  geniale 
Konstruktion. 

Tidligere  var  Pyramiden  dækket  fra  øverst  til  nederst  af 
skinnende  hvide  og  blanke  Kalksten,  der  fik  den  til  at  straale 
som  en  Prisme  i  Solskinnet,  og  kaldtes  derfor  fra  gammel  Tid 
den  Straalende  eller  Lyset.  Hele  denne  straalende  Beklædning 
er  nu  borte,  og  Skylden  er  det  ovenfor  omtalte  Jordskælvs,  der 
rev  Beklædningsstenene  los,  saa  de  begyndte  at  rasle  ned  ad 
Pyramidens  Sider.  Før  den  Tid  havde  ingen  vovet  at  plyndre 
den,  men  nu,  da  Arbejdet  var  gjort  let,  blev  Pyramiden  be- 
tragtet som  et  let  tilgængeligt  Stenbrud,  der  leverede  udmær- 
ket og  delvis  forarbejdet  Materiale.  En  stor  Del  af  Cairos 
Moskeer  og  Paladser  er  byggede  med  Sten  fra  Pyramiden. 
Man  begyndte  Arbejdet  systematisk  fra  Toppen  og  rullede 
ganske  simpelt  Stenene  ned  ad  de  skraa  Sider,  som  blev  yder- 
ligere ødelagte  ved  deres  Fald.  Paa  denne  Maade  forsvandt 
Toppen,  og  den  lille  flade  Platform  fremkom,  som  findes  der 
nu,  og  som  er  omtrent  53  Kvadratmeter  i  Omfang,  hvad  der 
svarer  til  en  manglende  Højde  af  mellem  fire  og  fem  Meter. 
Dette  Ødelæggelsesværk  fortsattes  helt  ind  i  det  nittende  Aar- 
hundrede.  Det  eneste,  der  er  tilbage  af  den  ydre  Beklædning, 
er  nogle  Sten  af  den  underste  Række  paa  Nordsiden.  De  har 
ligget  skjult  under  nedfaldet  Sand  og  Grus,  eller  de  har  været 

saa  solidt  fæstet  til  Underlaget,  at  man  ikke  har  kunnet  rokke 
dem.  De  er  de  eneste,  der  nu  kan  give  os  nogen  Forestilling 
om  Pyramidens  oprindelige  Pragt. 

"En  Virkning  af  Jordskælvet  eller  af  de  Vandalismer,  der 
fulgte  paa,.  var,  at  Pyramidens  Indgang  blev  synlig.  Den  havde 
hidtil  været  skjult  af  Beklædningsstenene,  og  dens  Beliggen- 
hed var  gaaet  i  Glemme. 

Hvis  man  sammenligner  den  med  de  37  Pyramider,  Ægyp- 
ten ejer  foruden  den,  vil  man  straks  se,  at  den  indtager  en 
Særstilling.  Ingen  af  de  andre  har  et  opadgaaende  System  af 
Gange  og  Kamre,  der  svarer  til,  hvad  man  finder  i  den.  Der 
er  i  dem  alle  kun  Gange,  der  fører  nedad  til  et  eller  flere 
Rum,  der  enten  ligger  under  Jordens  Overflade  eller  ganske 
tæt  ved  den.  Intet  Rum  ligger  tilnærmelsesvis  saa  dybt  som 
den  store  Pyramides.  Men  denne  Forskel  er  ikke  den  eneste; 
gaar  man  den  efter  i  Enkeltheder,  vil  man  finde,  at  den  paa 
hvert  eneste  Punkt  afviger  fra  alle  de  andre  og  i  enhver  Hen- 
seende staar  hojt  over  dem.  For  en  Arkitekt  er  Gheopspyra- 
miden  et  fuldstændigt  Vidunder.  Den  er  lige  til  de  mindste 
Enkeltheder  saa  fuldendt  i  Planen  og  saa  glimrende  i  Ud- 
førelsen, at  ingen  Bygning  paa  Jorden  kan  sammenlignes 
med  den.  Baade  det  konstruktive  og  det  rent  haandværks- 
mæssige  Arbejde  er  hævet  over  enhver  Ros. 

For  det  første  er  dens  kvadratiske  Basis,  der  maaler  53.824 
Kvadratmeter,  saa  nøjagtig  afstukket,  at  Fejlen,  om  der  fin- 
des nogen,  ikke  overstiger  halvanden  Centimeter.  Den  Maade, 
hvorpaa  Hjørnerne  er  beregnet,  er  et  af  de  typiske  Træk  i 
den  store  Pyramides  Konstruktion.  Hjørnestenene  er  ikke 
lagt  paa  Underlaget,  men  sænkede  ned  i  Udhugninger  deri, 
saaledes  at  de  fire  Hjørner  angives  af  selve  den  uforgænge- 
lige Klippe  og  ikke  af  Sten,  der  kan  flyttes  og  fjernes. 

Arkitekten  har  derved  sikret  sig,  at  Pyramidens  Hoved- 
maal  til  evige  Tider  ligger  urokkeligt  fast.  Orienteringen  i  de 
fire  Verdenshjørners  Retning  er  saa  nøjagtig,  at  den  største 
Afvigelse  i  Retningen  Nord — Syd  har  været  fire  Bueminutter. 

Hele  Pyramiden  bestaar  af  vandrette  Stenskifter  af  forskellig 
Højde.  Da  Beklædningen  er  borte  og  selve  Murværket  ligger 
blottet,  danner  de  Trappetrin,  hvoraf  nogle  er  halvanden 
Meter  høje.  Overfladerne  af  disse  Skifter  er  plane  og  vand- 
rette som  et  Billardbord.  Paa  de  Steder,  hvor  de  har  kunnet 
maales,  har  de  bedste  moderne  Instrumenter  ikke  kunnet 
paa  vise  Fejl,  der  overgik  en  halv  Milimeter.  Hver  Sten  i  den 
ydre  Beklædning  og  i  det  nærmest  bagved  liggende  Lag  af 
Murværket  var  lavet  og  mærket  i  Forvejen  til  sin  bestemte 
Plads.  Man  kan  endnu  se  de  Linjer  paa  de  underliggende 
Sten,  hvorefter  de  er  lagt.  Det  samme  var  Tilfældet  med  Ste- 
nene i  de  lave  Rum,  der  ligger  ovenover  Kongens  Kammer. 
Hver  Sten  var  her  lavet  til  sin  bestemte  Plads  og  mærket  med 
Tegn  af  rød  Farve,  som  endnu  sidder  paa  dem,  og  det  har 
rimeligvis  været  Tilfældet  med  hver  eneste  Sten  i  hele  den 
kolossale  Bygning.  De  store  blankt  polerede  hvide  Sten,  der 
endnu  ligger  paa  Pyramidens  Nordside  som  eneste  Levning 
af  den  ydre  Beklædning,  er  planerede  med  en  Nøjagtighed, 
der  kun  kan  sammenlignes  med  den,  hvormed  en  Optiker 
sliber  sine  Linser.  De  store  Flader,  hvormed  de  berører  hin- 
anden, og  som  flere  Steder  er  over  to  Meter  paa  den  ene  Led 
og  halvanden  paa  den  anden,  er  praktisk  talt  i  absolut  Berø- 
ring, og  dog  ligger  der  overalt,  ogsaa  i  de  lodrette  Sammen- 
føjninger, et  Lag  Gement,  der  er  tyndere  end  Silkepapir  og 
alligevel  saa  stærkt,  at  det  paa  sine  Steder  har  holdt  bedre 
end  Stenen  selv.  Og  det  gælder  ikke  blot  et  enkelt  Sted.  Over- 
alt hvor  man  undersøger  Fuger  og  Sammenføjninger,  finder 
man  den  samme  næsten  mathematiske  Nøjagtighed.  Der  er 
intet  Steds  Plads  til  selv  den  fineste  Naal  i  Sammenføjningen 
mellem  to  Sten. 

Der  findes  ingen  Bygninger  paa  Jorden,  der  har  stillet 
Menneskene  saa  mange  Gaader  og  beskæftiget  saa  mange 
Tanker  som  den  store  Pyramide  ved  Gizeh,  og  den  udøver 
den  samme  Magt  over  Menneskene  den  Dag  i  Dag  som  for 
Aartusinder  siden. 

De  Vidnesbyrd  om  en  overlegen  Kundskab  og  Visdom, 
som  Pyramiden  indeholder,  har  intet  tilsvarende,  hverken  i 
Ægypten  eller  i  noget  af,  hvad  der  er  os  bekendt  indenfor 
Oldtidens  Civilisationer. 

Den  er  bygget  af  et  Folk  og  paa  en  Tid,  der  sad  inde  med 
mekaniske  Hjælpemidler,  som  vor  Tid  ikke  drommer  om. 
Selv  om  alle  Jordens  Folk,  ledet  af  deres  bedste  Ingeniører, 
slog  sig  sammen,  vilde  de  næppe  være  i  Stand  til  at  rejse  en 
Bygning  som  den  store  Pyramide  ved  Gizeh. 

Dog  er  dens  rent  haandværksmæssige  Fuldkommenhed  det 
mindste  af  densVidundere.  Den  rummer  i  sine  Forhold  mathe- 
matiske,  fysiske  og  astronomiske  Sandheder,  som  vor  Civili- 
sation først  i  de  sidste  Par  Hundrede  Aar  har  opdaget,  og  den 
er  endnu  fuld  af  Hemmeligheder,  som  ingen  kender. 

De,  der  interesserer  sig  yderligere  for  dette  Kæmpeværk, 
henviser  vi  til  »Seiss  og  Hohlenbergs  Værker«. 


MEDDELELSE. 

Følgende  Meddelelse  indeholder  Instrukser  fra  Præsiden- 
ten over  den  europæiske  Mission,  Orson  F.  Whitney,  til  alle 
Kirkens  Medlemmer  i  Europa. 

Det  er  hyppigt  iagttaget,  at  ikke  saa  snart  er  en  Mand  eller 
Kvinde  blevet  Medlem  af  Kirken,  før  han  eller  hun  nærer  et 
stærkt  Ønske  om  at  rejse  til  Utah.  Før  de  blev  døbt  i  vor 
Kirke,  var  de  tilfreds  med  at  blive  paa  det  Sted,  hvor  Evan- 
geliet fandt  dem,  men  saa  snart  de  bliver  optaget  i  vor  Kirke, 
har  de  ingen  Ro,  for  de  er  paa  Vej  til  Amerika  og  Klippe- 
bjergene, hvor  Flertallet  af  vort  Folk  nu  opholder  sig. 

Dette  er  et  fuldkommen  lovligt  Ønske  og  vilde  under  al- 
mindelige Omstændigheder  være  en  udmærket  Kurs  at  folge 
for  Folket.  Nøglerne  til  Israels  Indsamling  blev  gengivet  i  den 
udtrykkelige  Hensigt  at  opvække  et  saadant  Ønske  og  virke- 
liggøre det.  Moses,  det  gamle  Israels  Leder,  der  holdt  disse 

Nøgler  paa  den  Tid,  da  Udvandringen  fra  Ægypten  fandt 
Sted,  kom  som  en  Engel  og  overdrog  dem  til  Joseph  Smith 
og  Oliver  Gowdery,  saaledes  som  det  er  fremsat  i  Pagtens 
Bog  (110).  Drevet  af  den  Indsamlingens  Aand,  der  paafulgte, 
forlod  Tusinder  deres  respektive  Fødelande  efter  at  have  an- 
nammet Evangeliet,  krydsede  det  stormfulde  Hav,  drog  med 
Oksespan  og  Haandkærrer  over  soltørrede  Sletter  og  snedæk- 
kede Bjerge  og  bosatte  sig  i  en  Egn,  den  Gang  gold,  nu  blom- 
strende, for  at  være  sammen  med  de  Hellige,  der  allerede  var 
forsamlede  i  Zions  Land.  Alt  dette  var  fuldkommen  i  sin 
Orden. 

Imidlertid  er  det  nødvendigt  at  anvende  Klogskab  og  Om- 
tanke ved  Udforeisen  af  enhver  af  den  Almægtiges  Befalinger. 
Nidkærhed  er  en  udmærket  Egenskab,  dersom  den  holdes 
indenfor  visse  Grænser,  men  hvis  den  bliver  fort  ud  i  Over- 
drivelse, bliver  den  Fanatisme,  en  Aarsag  til  Ulykke  og  Elen- 
dighed. Kirkens  Medlemmer  bør  tage  sig  i  Vare  for  slige  Paa- 
virkninger;  de  bør  udvise  Maadehold  og  ikke  tillade  person- 
lige Interesser  eller  en  egenkærlig  Attraa  at  styre  deres  Kurs 
eller  lede  deres  Optræden;  kortsagt:  de  bør  »tage  den  Hellige 
Aand  til  deres  Fører«.  Ulydighed  overfor  Aandens  Tilskyn- 
delser og  de  Raad,  der  gives  af  Mænd,  Gud  har  udvalgt  til  at 
raade  og  lede  sit  Folk,  bringer  Skuffelse  og  Ulykke.  I  Aaret 
1856  indtraf  en  skrækkelig  Katastrofe  for  to  Kompagnier 
emigrerende  Sidste  Dages  Hellige,  for  storste  Delen  fra  Stor- 
britannien og  Skandinavien;  de  havde  krydset  Atlanterhavet 
og  naaet  Missourifloden,  den  Gang  De  forenede  Staters  vest- 
lige Grænse,  og  var  paa  Vej  over  de  uhyre,  ubeboede  Sletter 
til  Klippebjergene.  Disse  Udvandrere  foretog  denne  Rejse  til 
Fods,  idet  de  skod  deres  Haandkærrer  foran  sig  eller  trak 
dem.  Alt  kunde  have  gaaet  godt  med  dem,  thi  andre  Emi- 
granter havde  i  god  Behold  krydset  Sletterne  paa  samme 
Maade,  men  de  to  omtalte  Kompagnier  drog  sent  af  Sted, 
hvilket  var  imod  Kirkens  første  Præsidentskabs  Raad  og  An- 
visning, og  en  usædvanlig  streng  Vinter  overfaldt  dem,  for  de 


304 

kunde  naa  deres  Bestemmelsessted.  Resultatet  blev,  at  mange 
af  dem  omkom,  skønt  der  øjeblikkelig  blev  sendt  Hjælp,  saa 
snart  deres  farefulde  Stilling  blev  bekendt. 

»Haandkærre-Tragedien«,  som  den  kaldes,  viste  ikke  noget 
forkert  ved  Indsamlingen.  Men  dette,  at  den  rette  Ting  blev 
gjort  paa  den  forkerte  Tid,  foraarsagede  Katastrofen.  Indsam- 
lingen af  det  spredte  Israel,  forudsagt  af  Guds  Profeter  i 
svundne  Tider  og  paabegyndt  af  en  Guds  Profet  i  det  nittende 
Aarhundrede,  vil  fortsættes,  indtil  den  er  fuldbyrdet,  thi  den 
er  et  af  de  Øjemed,  i  hvilket  Evangeliet  og  Præstedømmet 
blev  genoprettet  i  disse  Dage.  Men  denne  Indsamling  maa 
ikke  foretages  i  Hast,  siger  Herren,  thi  da  er  Følgen  Forvir- 
ring og  Ulykke.  Og  den  maa  ske,  som  hans  Tjenere  anviser 
og  instruerer.  Det  er  intet  Sted  sagt,  at  Indsamlingen  skal 
være  ustandselig.  Der  er  nødvendigvis  Uvirksomhedsperioder 
i  ethvert  stort  Foretagende. 

Generalautoriteternes  Raad  til  de  endnu  ikke  indsamlede 
Hellige  er  ikke  at  ile  til  Zion  under  de  eksisterende  Forhold, 
men  at  blive  i  de  Lande,  hvor  de  nu  opholder  sig,  og  ære  disse 
Landes  Love.  Særlig  saadanne,  som  har  Hjem  og  Arbejde, 
bør  blive  og  hjælpe  til  med  at  opbygge  Herrens  Værk  i  de 
forskellige  Missioner,  Konferencer  og  Grene,  styrkende  Mis- 
sionærerne, der  virker  iblandt  dem.  Tiden  er  ikke  gunstig  til 
at  udvandre  til  Klippebjergene.  Abnorme  industrielle  Forhold 
er  fremherskende  i  den  Egn  ligesom  i  andre  Dele  af  Verden. 
En  stor  Del  af  vort  Folk  er  uden  Arbejde  og  kan  ikke  finde 
Beskæftigelse,  og  de,  der  rejser  derover  nu,  er  udsat  for  at 
blive  skuffet. 

Bliv  ikke  forfærdede,  I,  til  hvem  dette  Raad  kommer,  fordi 
Guds  Domme  falder  over  Nationerne.  »Mit  Folk  vil  jeg  be- 
vare«, er  Guds  Løfte,  og  han  er  ligesaa  nær  sit  Folk  i  Europa 
som  i  Amerika.  Gør  Eders  Pligt  og  frygt  ikke  —  I  er  i  en  god 
og  alvis  Faders  Hænder  —  han  véd  at  drage  Omsorg  for  sit 
Folks  Behov  og  give  det  sin  Beskyttelse.  Hav  Tillid  til  Gud. 
I  er  ligesaa  sikre  i  Eders  nuværende  Hjem  som  Missionæ- 


305 

rerne,  der  er  sendt  ud  for  at  forkynde  Frelsens  Budskab  og 
advare  Verden;  saalænge  de  vedbliver  at  komme,  behover  I 
ikke  at  frygte  for  at  blive,  særlig  hvis  I  gør,  hvad  i  kan  for  at 
sprede  Kundskaben  om  Sandheden. 

Frygt  ikke  for  de  Begivenheder,  der  finder  Sted  omkring 
Eder.  »Staa  stille  og  se  Guds  Frelse«.  Bliv  hvor  I  er,  indtil  I 
modtager  nye  Instrukser.  Der  er  en  Tid  for  alle  Ting,  og  Her- 
rens Tid  er  den  bedste. 

Orson  F.  Whitney, 
Præs.  over  den  europæiske  Mission. 


TIDEN. 


Gamle  Fader  Tid  véd  mere  end  nogen  anden.  Han  løser 
flere  Problemer  end  alle  Verdens  Hjerner.  Vore  Knuder  er 
blevet  løst,  flere  Vanskeligheder  klarede  af  Tiden  end  af 
nogen  anden  Faktor.  Efter  at  Samtiden  havde  gjort  sine  Ind- 
vendinger, kronede  Tiden  Homer,  Dante,  Wagner,  Shakes- 
peare, Emerson.  Næsten  enhver  Dom  kan  appelleres,  men  fra 
Tidens  Afgørelse  gives  der  ingen  Appel. 

Lær  at  vente.  Vær  taalmodig.  Tiden  vil  lade  hænde,  hvad 
ingen  øjeblikkelig  Magt  kan  fuldbyrde.  Skab  ikke  en  Krise 
med  Din  Ægtefælle.  Vent.  Se  hvad  Tiden  vil  udrette  —  den 
har  tusinde  Hjælpekilder  for  uventede  Fremskyndelser.  Ti- 
den bringer  Forandring  i  Synspunkter,  Humør,  Sindstilstand. 

Naar  Du  lærer,  tag  da  Tiden  i  Din  Tjeneste.  Hvad  Barnet 
ikke  kan  forstaa  nu,  kan  det  let  fatte  om  et  Aar.  Har  Du  en 
vanskelig  Forretningssag  at  ordne,  da  giv  den  Tid,  læg  den 
hen,  og  se  hvorledes  den  udvikler  sig,  sov  paa  den,  giv  den 
saa  mange  Dage,  Du  kan.  Ofte  ordner  det  hele  sig  ganske  af 
sig  selv. 

Tiden  er  den  bedste  Kritiker,  den  nøjagtigste  Raadgiver, 
den  ærligste  Ven. 

Vælg  ikke  Din  Tro  og  Dine  Overbevisninger  pludselig;  Du 


306 

har  Tiden.  Tag  den.  Hæng  ikke  hele  Dit  Liv  ved  Din  Ung- 
doms umodne  Anskuelser,  men  giv  Dig  selv  Rum  til  For- 
andring; thi  Du  maa  forandre  Dig,  dersom  Du  vil  udvikle 
Dig. 

»Lær  at  arbejde  og  —  at  vente.« 


DEN   RIGE  MAND  OG  LAZARUS. 

Lucas  16.,  19. 

Denne  Lignelse  handler  om  Livets  Uretfærdighed  og  om, 
at  Ansvaret  herfor  ligger  hos  Menneskene  selv.  Den  rige  Mand 
er  den  anklagede  Part,  og  for  mange  vil  der  være  en  Anklage 
mod  ham  allerede  i  den  Omstændighed,  at  han  ingen  Skrup- 
ler havde  ved  at  omgive  sig  med  Luksus.  Man  kan  om  den  Ting 
vist  sige,  at  det  ikke  taler  til  Fordel  for  hans  Menneskeværd, 
men  maa  iøvrigt  indrømme,  at  naar  han  her  sættes  paa  den 
Anklagedes  Plads,  da  er  Aarsagen  vist  ikke  netop  det,  Ankla- 
gen lyder  paa,  men  dette,  at  han  havde  Lazarus  liggende 
udenfor  sin  Dør  —  og  lod  ham  blive  liggende  der,  og  det 
uagtet  Lazarus  og  hans  Tilstand  maatte  appellere  til  ethvert 
Menneskes  Medfølelse  og  Ansvarsfølelse  baade  for  hans  Fat- 
tigdoms Skyld,  og  fordi  han  ikke  kunde  hjælpe  sig  selv,  ikke 
en  Gang  saavidt,  at  han  magtede  at  holde  Hundene  fra  sig. 
Den  dybe  Kontrast  mellem  de  to  Mænds  Liv  fulgte  dem  til 
Døden.  Tænk  paa,  hvad  der  ligger  i  det,  som  alene  siges  om 
den  Rige:  »og  han  blev  begravet«.  —  Men  saa  havde  Men- 
neskelivets Uretfærdighed  ogsaa  naaet  sit  Maal,  saa  begynder 
Guds  Retfærdighed. 

Nu  har  mangt  og  meget  forandret  sig  siden  hine  Dage,  da 
dette  Billede  ganske  bogstaveligt  passede  paa  Livet  som  det 
levedes  i  Jødeland  og  overalt.  Fattige  og  Syge  har  vi  endnu, 
men  de  ligger  ikke  for  vore  Døre,  thi  Samfundet  tager  sig  af 
dem.  Og  det  er  jo  kun  godt,  og  udelukkende  en  Frugt  af  Evan- 
geliet. Det  er  de  ændrede  sociale  og  politiske  Forhold,  der  har 

muliggjort  Evangeliets  Indflydelse,  saa  vi  nu  har  en  human 
Lovgivning  og  i  hvert  Fald  noget  af  en  offentlig  Ansvars- 
foleise  overfor  Samfundets  Stedbørn.  Men  Sagen  er  ikke  der- 
med gjort  klar  for  den  enkelte  Kristne.  Enhver  Kristen  har 
stadig  det  største  Ansvar,  ikke  blot  for,  hvordan  han  tjener 
sine  Penge,  men  ogsaa  for,  hvordan  han  bruger  dem,  thi  al 
Humanitet  til  Trods  moder  Livets  skærende  Uretfærdighed 
ogsaa  os,  og  ingen  Sinde  kommer  den  klarere  frem  end  der, 
hvor  Pengene  er  Skyld  i  den. 

Den  rige  Mand  lod  sig  friste  til  at  lukke  Øjnene  for  La- 
zarus' Nød  og  Elendighed.  Den  Kristne  har  Pligt  til  ikke  at 
lukke  Øjnene  for  Livets  Uretfærdighed,  hvorvel  det  at  se  den 
bringer  ham  Lidelser.  Det  bringer  altid  Lidelse  at  staa  Ansigt 
til  Ansigt  med  Uretfærdighed  og  kende  sig  selv  i  den. 

Og  naar  han  har  set  Uretfærdigheden,  da  har  han  set  sin 
Opgave,  som  er  at  soge  Uretfærdigheden  udslettet  og  op- 
hævet. En  Kristen  har  ikke  fuldkommet  sin  Kristenpligt  ved 
at  betale  sin  Part  af  Kommunens  og  Statens  Udgifter  til  hu- 
mane Formaal,  ved  en  Gave  til  Kirken  eller  et  Aarskontingent 
til  velgørende  Institutioner.  Der  kræves  mere  af  ham  end  som 
saa,  der  kræves  Handling,  som  udspringer  af  Kærlighed.  Kær- 
lighed til  Gud  og  Næsten  er  Summen  af  Jesu  Bud,  som  han 
lærte  sine  Disciple.  Og  Næstekærligheden  har  to  Grundegen- 
skaber; den  ene  er,  at  den  er  tjenende,  hvilket  vil  sige,  at  den 
er  villig  til  at  ofre  baade  sig  selv  og  sit  eget,  altsaa  ogsaa  Pen- 
gene, hvor  det  kræves  for  at  ophæve  den  Del  af  Menneske- 
livets Uretfærdighed,  som  kommer  paa  vor  Vej. 

Her  gælder  i  en  ny  Betydning  det  gamle  Udtryk  for  den 
gengældende  Retfærdighed:  lige  for  lige.  Den  Kristne  mødte 
Kærlighed  hos  Gud,  og  derfor  er  han  skyldig  at  ove  Kærlig- 
hed. Lige  for  lige. 

Menneskelivet  og  Kristenlivet,  som  skal  udgore  en  Enhed, 
bestaar  af  lutter  Smaating.  Det  forstaar  vi  ogsaa,  naar  vi  véd, 
at  Kristus  en  Gang  vil  holde  Dom;  Dommen  vil  han  fælde  efter 
Menneskenes  Forhold  til  de  Nødlidende,  om  vi  besogte  dem 

i  Fængsel,  klædte  de  Nøgne,  saa  til  de  Syge  og  tog  os  af 
Fremmede.  I  og  for  sig  ganske  smaa  Ting,  men  saadanne,  som 
forudsætter  det  rette  Hjærtelag,  idet  de  kræver  personlig  Hen- 
givelse og  personlige  Ofre.  Og  at  der  virkelig  er  Tale  om  en 
Dom,  det  overbeviser  vor  Lignelses  sidste  Halvdel  os  om,  og 
det  med  en  saadan  Tydelighed,  at  Forklaringer  er  ganske 
overflødige. 

Der  skal  kræves  meget  af  den,  der  fik  meget;  men  ogsaa 
den,  der  fik  mindre,  skal  vide,  at  af  ham  skal  der  kræves.  Thi 
alle  fik  vi;  og  det  vi  fik,  skal  vi  bruge,  ikke  til  at  skjule  Men- 
neskelivets Uretfærdighed  med,  men  til  at  fjerne  den  med. 

L.  Caspersen. 

Emerson  siger:  »Et  muntert  intelligent  Ansigt  er  Dannel- 
sens Frugt«.  Nu  og  da  fanger  vi  et  Glimt  af  et  saadant 
Ansigt,  et  Ansigt,  som  har  et  Lys  over  sig,  og  som  over- 
beviser os  om,  at  dets  Besidder  har  været  i  Forbindelse  med 
noget  guddommeligt;  et  Ansigt  saa  ophøjet,  roligt  og  frejdigt, 
at  det  faar  os  til  at  føle,  at  vi  har  kastet  et  Blik  ind  i  det 
»Allerhelligste«.  Men  hvor  faa  saadanne  Ansigter  der  er  i 
Sammenligning  med  de  mange  triste  og  mørke! 

Skaberen  satte  os  paa  denne  dejlige  Jord,  for  at  vi  skulde 
være  glade  og  ikke  bedrøvede,  ikke  gaa  om  mugne,  snerrende, 
klagende,  spredende  Sortsyn  og  uddelende  Elendighed  blandt 
vore  Medskabninger.  O.  Swett  Marden. 

Dersom  andre  ikke  gør  os  Glæde,  lad  os  da  gøre  dem 
Glæde,  det  er  jo  ogsaa  en  Glæde,  og  den  kan  ingen  tage  fra  os. 

